ΓΡΑΠΤΗ ΕΡΩΤΗΣΗ E-1469/01

υποβολή: Guido Podest (PPE-DE) προς την Επιτροπή

(17 Μαΐου 2001)

Θέμα: Η κατάσταση των γυναικών και της κοινωνίας στο Αφγανιστάν

Οι Ταλιμπάν επέβαλαν στο Αφγανιστάν ένα εξτρεμιστικό φονταμεταλιστικό καθεστώς βασιζόμενο στο θρησκευτικό ολοκληρωτισμό και τις διακρίσεις λόγω φύλου.

Ο εμφύλιος πόλεμος που από χρόνια αιματοκυλά τη χώρα, είχε ως αποτέλεσμα άνω των 5 εκατομμυρίων προσφύγων, άνω του ενός εκατομμυρίου αναπήρων και μία εκτεταμένη κατάσταση φτώχιας.

Οι γυναίκες αποτελούν την πλειοψηφία σε μία χώρα που απαριθμεί άνω των 700 000 χηρών και οι οικογένειες των οποίων οι γυναίκες αυτές είναι αρχηγοί διαβιούνπό συνθήκες πλήρους αθλιότητας που επιβαρύνεται από τα διατάγματα των Ταλιμπάν που τους απαγορεύουν να εργασθούν εκτός οικίας.

Η απαγόρευση στις γυναίκες να λαμβάνουν κάποια παιδεία, έστω και στοιχειώδη, επιβαρύνει την ήδη σοβαρή κατάσταση αναλφαβητισμού καιποταγής.

Έστω και αν η κατάσταση των γυναικών είναι οπωσδήποτε η πλέον επιβαρυμένη από περιορισμούς που ισοδυναμούν σε μία διαρκή παραβίαση των ανθρωπίνων δικαιωμάτων, η γενική κατάσταση της κοινωνίας των πολιτών είναι πάντως πού σοβαρή.

Με ποιο τρόπο προτίθεται να ενεργήσει η Επιτροπή προκειμένου να παράσχει την αναγκαίαποστήριξη στον καταπιεσμένο από το σημερινό καθεστώς πληθυσμό;

Απάντηση του κ. Patten Εξ ονόματος της Επιτροπής

(23 Ιουλίου 2001)

Οι στόχοι της Ένωσης για το Αφγανιστάν, τους οποίους συμμερίζεται η Επιτροπή ορίζονται στην τελευταία Κοινή Θέση του Συμβουλίου για το Αφγανιστάν της 22ας Ιανουαρίου 2001(1). Οι στόχοι αυτοί είναι: η αποκατάσταση της διαρκούς ειρήνης; η προώθηση της σταθερότητας και της ανάπτυξης· η προώθηση του σεβασμού του διεθνούς ανθρωπιστικού δικαίου και των ανθρωπίνων δικαιωμάτων, συμπεριλαμβανομένων των δικαιωμάτων των γυναικών και των παιδιών· η παροχή αποτελεσματικής ανθρωπιστικής βοήθειας· η ενίσχυση της καταπολέμησης των παράνομων ναρκωτικών και της τρομοκρατίας και ηποστήριξη των προγραμμάτων των μη κυβερνητικών οργανώσεων (ΜΚΟ) και διεθνών οργανισμών βοήθειας για τους προσφυγικούς πληθυσμούς του Αφγανιστάν σε γειτονικές χώρες.

Η Ένωση έχει αναπτύξει δράση σε όλους αυτούς τους τομείς, αν και η έμφαση που δίνει εξαρτάται από τις συγκεκριμένες περιστάσεις που επικρατούν σε κάθε δεδομένη στιγμή. Η Ένωσηποστηρίζει πρωτοβουλίες ειρήνευσης και αναλαμβάνει εξ ιδίων διπλωματικές πρωτοβουλίες, προβάλλοντας σθεναρά στις σχετικές φατρίες του Αφγανιστάν και άλλων γειτονικών χωρών τις απόψεις της όσον αφορά τις συνθήκες που επικρατούν στον πολιτικό και ανθρωπιστικό τομέα καθώς και στον τομέα των ανθρωπίνων δικαιωμάτων στο Αφγανιστάν.

Όσον αφορά τις δραστηριότητες που εκτελούνται από την Κοινότητα και απευθύνονται συγκεκριμένα στις γυναίκες, σημειώνεται ότι όλα τα κοινοτικά προγράμματα ανθρωπιστικής βοήθειας στο Αφγανιστάν, τα οποία εκτελούνται σε όλες τις περιοχές της χώρας,ποστηρίζουν τις ευαίσθητες ομάδες και πληθυσμούς. Οι γυναίκες και οι χήρες συμπεριλαμβάνονται στις ευάλωτες αυτές ομάδες και ευνοούνται τόσο από συγκεκριμένα έργα όσο και από τμήματα προγραμμάτων για τηνγεία, την απασχόληση, τον ιατρικό τομέα, την παροχή τροφίμων έναντι εργασίας και περίθαλψης που αφορούν θέματα φύλου.

Επίσης, αξίζει να σημειωθεί ότι η κατάσταση των γυναικών στο Αφγανιστάν διαφέρει από περιοχή σε περιοχή στα τμήματα της χώρας που βρίσκονταιπό τον έλεγχο των Ταλιμπάν. Η στάση των αρχηγών των τοπικών πολιτικών και φυλετικών ομάδων καθώς και η αποφασιστικότητα των ίδιων των γυναικών είναι δυνατόν να συμβάλουν σημαντικά στη βελτίωση των κοινωνικών συνθηκών των γυναικών και των κοριτσιών.

(1) ΕΕ L 21 της 23.1.2001.